
13. pielikums

Iepirkuma “Ēkas konservācijas būvniecības ieceres dokumentācijas izstrāde
un konservācijas darbi objektā “Aptieka”, Strazdes pagastā”, nolikumam

IEPIRKUMA LĪGUMS Nr. _________ (PROJEKTS)
Par ēkas konservācijas būvniecības ieceres dokumentācijas izstrādi un konservācijas darbiem objektā “Aptieka”, Strazdes pagastā
	Talsi
	Līguma datums ir pēdējo pievienotā droša

elektroniskā paraksta laika zīmoga datums


Talsu novada pašvaldība, reģistrācijas numurs 90009113532, juridiskā adrese: Kareivju iela 7, Talsi, Talsu novads, LV-3201, (turpmāk – Pasūtītājs), kuru uz <pilnvarojošā dokumenta nosaukums> pamata pārstāv <pilnvarotās personas amats, vārds, uzvārds>, no vienas puses, un

<Būvuzņēmēja nosaukums>, <reģistrācijas numurs>, <juridiskā adrese>, (turpmāk – Būvuzņēmējs),  kuru uz <pilnvarojošā dokumenta nosaukums> pamata pārstāv <pilnvarotās personas amats, vārds, uzvārds>, no otras puses, turpmāk abi kopā un katrs atsevišķi – Līdzēji/Līdzējs), pamatojoties uz iepirkuma ar identifikācijas Nr. TNP 2023/104 “Ēkas konservācijas būvniecības ieceres dokumentācijas izstrāde un konservācijas darbi objektā “Aptieka”, Strazdes pagastā” (turpmāk – Iepirkums) rezultātiem, noslēdz šādu līgumu (turpmāk – Līgums):

1. Līguma priekšmets

1.1. Pasūtītājs uzdod un Būvuzņēmējs apņemas pret atlīdzību veikt ēkas konservācijas būvniecības ieceres dokumentācijas (turpmāk – BID) izstrādi (turpmāk – Projektēšana) un konservācijas darbus (turpmāk – Būvdarbi) būvniecības ieceres realizācijai objektā “Aptieka”, Strazdes pagastā, kadastra apzīmējums 8886 003 0146 002, adrese “Aptieka”, Strazde, Strazdes pagasts, Talsu novads, (minētais objekts turpmāk – Objekts) atbilstoši Līguma, Tehniskās specifikācijas (1. pielikums), Būvuzņēmēja iesniegto finanšu piedāvājuma (2. pielikums), Latvijas Republikā spēkā esošo normatīvo aktu prasībām un Pasūtītāja norādījumiem.
1.2. Būvuzņēmējs Projektēšanu un Būvdarbus veic, izmantojot Būvuzņēmēja darbaspēku un transportu, ar Būvuzņēmēja materiāliem, darbu izpildei nepieciešamo darba aprīkojumu un citiem nepieciešamajiem resursiem (mašīnām, mehānismiem, darbarīkiem vai iekārtām, platformām ar drošām aizsargmargām darbam augstumā, citiem darba izpildei nepieciešamajiem darba aizsardzības prasībām atbilstošiem darba aprīkojumiem, u.c. Būvdarbu veikšanai nepieciešamo).

2. Līgumcena un samaksas kārtība

2.1. Kopējā līguma cena par Līguma ietvaros sniedzamiem Projektēšanas pakalpojumiem un veicamajiem Būvdarbiem ir _____________ EUR (summa vārdiem euro) bez PVN (turpmāk – Līgumcena), kura sastāv no sekojošam daļām:

2.1.1. par Projektēšanu – _____________ EUR (summa vārdiem euro) bez PVN;
2.1.2. par Būvdarbiem – _____________ EUR (summa vārdiem euro) bez PVN.
2.2. Pievienotās vērtības nodoklis tiek aprēķināts un maksāts saskaņā ar spēkā esošajiem normatīvajiem aktiem.

2.3. Līgumcenā ir ietvertas visas izpētes un priekšizpētes, atlīdzības (tai skaitā, Autortiesību likumā paredzētās autoratlīdzības), konsultācijas par BID un tā risinājumiem, Projektēšanas un Būvdarbu veikšanai nepieciešamās izejmateriālu, tehnisko noteikumu, slēdzienu un atzinumu, saskaņojumu (t.sk. administratīvas darbības būvniecības informācijas sistēmā (turpmāk – BIS)) un informācijas apkopšanas, uzmērīšanas, apsekošanas, transporta, apdrošināšanas, konservācijas veikšanai izmantojamo būvniecības izstrādājumu, iekārtu, darbu, piegādes un transporta, apdrošināšanas, elektroenerģijas, būvgružu aizvākšanas un būvlaukuma uzturēšanas izmaksas, kā arī nodevu un nodokļu (izņemot PVN) izmaksas un izmaksas, kas nav tieši iekļautas Līgumā un tā pielikumos, bet kuru izpildes vai pielietojuma nepieciešamība izriet no būvniecības ieceres, Pasūtītāja ieceres, Objekta rakstura un/vai apjoma, un kuru izpilde vai pielietojums var būt nepieciešams, lai kvalitatīvi izpildītu Būvdarbus. Līgumcenā ir ietvertas visas izmaksas, kas nepieciešamas arī iespējamo grozījumu veikšanai BID.

2.4. Līgumcenu Pasūtītājs samaksā Būvuzņēmējam saskaņā ar Līguma noteikumiem ar nosacījumu, ka Būvuzņēmējs izpilda Līgumā noteiktās saistības.

2.5. Pasūtītājs apmaksu par sniegtajiem Projektēšanas pakalpojumiem un veiktajiem Būvdarbiem veic sekojošā kārtībā:
2.5.1. Tiek paredzēts avansa maksājums 10 % (desmit procentu) apmērā no Līgumcenas, kas tiek samaksāts, ja 5 (piecu) darba dienu laikā pēc Līguma spēkā stāšanās tiek iesniegts rēķins. Avansa maksājums tiek ieskaitīts Būvuzņēmēja rēķinā norādītajā bankas kontā 10 (desmit) darba dienu laikā no minētā rēķina saņemšanas dienas.
2.5.2. par Projektēšanu Līguma 2.1.1. apakšpunktā minēto maksājumu Pasūtītājs pārskaita uz Būvuzņēmēja rēķinā norādīto bankas kontu 10 (desmit) darba dienu laikā pēc būvvaldes atzīmes saņemšanas BID par projektēšanas nosacījumu izpildi, BID nodošanas un pieņemšanas akta abpusējas parakstīšanas un Būvuzņēmēja rēķina saņemšanas, proporcionāli ieturot izmaksāto avansa maksājumu 10 % (desmit procentu) apmērā
2.5.3. par visiem izpildītajiem Būvdarbiem Līguma 2.1.2. apakšpunktā minēto maksājumu Pasūtītājs pārskaita uz Būvuzņēmēja rēķinā norādīto bankas kontu 10 (desmit) darba dienu no dienas, kad izpildās visi šā punkta apakšpunktos minētie nosacījumi:
2.5.3.1. ir abpusēji parakstīts Objekta nodošanas un pieņemšanas akts;
2.5.3.2. būvvalde ir izdarījusi BIS atzīmi par Būvdarbu pabeigšanu;
2.5.3.3. Pasūtītājam ir iesniegts garantijas laika nodrošinājums saskaņā ar Līguma 10. nodaļu;
2.5.3.4. Būvuzņēmējs ir iesniedzis Pasūtītājam attiecīgu rēķinu.

2.6. Būvuzņēmējs rēķinus sagatavo elektroniski, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Pasūtītājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Būvuzņēmējs elektroniski sagatavoto rēķinu nosūta Pasūtītājam uz e-pasta adresi pasts@talsi.lv vai oficiālo elektronisko adresi. Būvuzņēmējs rēķinu var uzskatīt par saņemtu pēc Pasūtītāja apstiprinājuma saņemšanas.

2.7. Pasūtītājs ir tiesīgs vienpusēji mainīt Līguma 2.5. punktā noteikto samaksas kārtību, pie nosacījuma, ka tiek mainīti spēkā esošie normatīvie akti, kas ietekmē valsts un pašvaldību finansējuma piešķiršanas kārtību vai apjomu. Būvuzņēmējs šajā sakarā nav tiesīgs celt pretenzijas.

3. Līguma izpildes termiņš

3.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei.
3.2. Līguma izpildes termiņš ir Būvuzņēmēja iesniegtajā Pretendenta pieteikuma 12. punktā norādītais dienu skaits no Līguma abpusējas parakstīšanas dienas. Līgumā noteiktie Projektēšanas pakalpoju un Būvdarbi uzskatāmi par pilnībā pabeigtiem ar dienu, kad būvvalde ir izdarījusi BIS atzīmi par būvdarbu pabeigšanu un Objekts ir nodots Pasūtītājam ar Objekta nodošanas un pieņemšanas aktu. Līguma izpildes termiņā ir paredzēti sekojoši starptermiņi:
3.2.1. Projektēšanas pakalpojumu izpildei – Būvuzņēmēja iesniegtajā Pretendenta pieteikuma 12.1. apakšpunktā norādītais dienu skaits no Līguma abpusējas parakstīšanas dienas;
3.2.2. Būvdarbu veikšanai – Būvuzņēmēja iesniegtajā Pretendenta pieteikuma 12.2. apakšpunktā norādītais dienu skaits no dienas, kad saņemta Būvvaldes atzīme par Būvdarbu uzsākšanas nosacījumu izpildi.
4. BŪVUZŅĒMĒJA PIENĀKUMI UN TIESĪBAS
4.1. Būvuzņēmēja vispārīgie pienākumi:

4.1.1. veikt Projektēšanu un Būvdarbus augstā kvalitātē un atbilstoši Līguma, Līguma pielikumu un spēkā esošo normatīvo aktu prasībām;
4.1.2. sniegt Pasūtītājam nepieciešamo informāciju par Projektēšanas un Būvdarbu izpildes gaitu;
4.1.3. patstāvīgi organizēt un kontrolēt savu nolīgto apakšuzņēmēju iesaisti Līguma izpildē. Norēķinus ar apakšuzņēmējiem Būvuzņēmējs kārto patstāvīgi. Būvuzņēmējs ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu;

4.1.4. veikt citus šajā Līgumā, Līguma pielikumos vai spēkā esošajos normatīvajos aktos noteiktos pienākumus;
4.1.5. sniegt informāciju Pasūtītājam par Līguma izpildes gaitu Pasūtītāja noteiktajā termiņā, kas nav garāks par 2 (divām) darba dienām;
4.1.6. informēt rakstiski Pasūtītāju 2 (divu) darba dienu laikā par visiem apstākļiem, kas atklājušies Līguma izpildē un var radīt šķēršļus turpmākai tā kvalitatīvai un savlaicīgai izpildei;
4.1.7. labot Būvuzņēmēja BID atklātās neatbilstības uz sava rēķina Pasūtītāja noteiktajā termiņā, kas nav garāks par 5 (piecām) darba dienām
4.2. Būvuzņēmēja pienākumi Projektēšanas izpildē:

4.2.1. apsekot Objektu dabā;

4.2.2. veikt būvniecības ieceres realizācijai nepieciešamo tehnisko izpēti, iegūt visu nepieciešamo informāciju un papildus dokumentāciju;

4.2.3. izstrādāt BID, saskaņot to ar Pasūtītāju tehniskajā specifikācijā noteiktajā kārtībā, izpildīt būvniecības ieceres realizācijai izvirzītos projektēšanas nosacījumus, ja tādi izdoti, saskaņot BID ar visām nepieciešamām institūcijām un citiem subjektiem, kuru tiesības un intereses var tikt skartas; 

4.2.4. pieprasīt un saņemt attiecīgo objektu un inženiertīklu īpašnieku tehniskos noteikumus, ja būvniecības iecere skar objektu un inženiertīklu ekspluatācijas aizsargjoslas;

4.2.5. konsultēties ar Pasūtītāju, kā arī piedāvāt tādus BID risinājumus, kas būtu ekonomiski, lietošanā racionāli, funkcionāli, atbilstu Pasūtītāja vajadzībām, būtu savstarpēji savietojami un piemērojami, izbūvējami noteiktajos termiņos un atbilstoši funkcionētu pēc Būvdarbu pabeigšanas;

4.2.6. izstrādāt BID tādā detalizācijas pakāpē, lai Pasūtītājam ir nepārprotami skaidri BID risinājumi un sasniedzamie mērķi.

4.3. Būvuzņēmēja pienākumi Būvdarbu izpildē:

4.3.1. pirms Būvdarbu uzsākšanas Objektā pārbaudīt faktisko situāciju, lai nepieļautu kļūdas Būvdarbu izpildes procesā;

4.3.2. uzsākt, veikt, pabeigt un nodot Būvdarbus Objektā saskaņā ar Pasūtītāja norādījumiem un saskaņojumiem, Līgumu, Līguma pielikumiem un spēkā esošo normatīvo aktu prasībām un publiskas pārvaldes iestāžu prasībām vai lēmumiem;

4.3.3. patstāvīgi organizēt un saskaņot Būvdarbus ar visām uz Būvdarbu izpildi attiecināmām publiskas pārvaldes iestādēm un privātpersonām;

4.3.4. Būvdarbu izpildē izmantot sertificētus un kvalitatīvus būvizstrādājumus;

4.3.5. par saviem līdzekļiem piegādāt Būvdarbiem nepieciešamos būvizstrādājumus;

4.3.6. savlaicīgi un Līgumā noteiktā kārtībā izskatīt visus no Pasūtītāja saņemtos sarakstes dokumentus un, ja dokumentā tieši norādīts, sniegt atbildes;
4.3.7. Būvdarbu izpildes procesā ievērot darba aizsardzības un ugunsdrošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
4.3.8. nodrošināt darba aizsardzības pasākumus Objektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas paredzētās darbības saskaņā ar spēkā esošajiem normatīvajiem aktiem;
4.3.9. nodrošināt Objektā strādājošos ar nepieciešamajiem darba aizsardzības līdzekļiem;
4.3.10. nodrošināt darba laikā Pasūtītāja pārstāvjiem brīvu un drošu piekļūšanu Objektam;
4.3.11. nodrošināt regulāru būvatkritumu izvešanu, kas rodas Būvdarbu izpildes procesā;
4.3.12. izstrādāt un kārtot Būvdarbu veikšanas izpilddokumentāciju visā Būvdarbu veikšanas laikā;

4.3.13. ja Līgums tiek vienpusēji izbeigts, nekavējoties pārtraukt Būvdarbus, par ko tiek sastādīts Objekta nodošanas un pieņemšanas akts, atstājot darba vietu drošībā un kārtībā;

4.3.14. patstāvīgi organizēt savu nolīgto apakšuzņēmēju darbus un dot nepieciešamos norādījumus un uzdevumus atbilstoši tehniskajai specifikācijai, kā arī veikt izpildīto darbu kontrole un pieņemšana;

4.3.15. nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem. Norēķinus ar apakšuzņēmējiem Būvuzņēmējs kārto patstāvīgi. Būvuzņēmējs ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu;

4.3.16. līgumos ar apakšuzņēmējiem iekļaut noteikumus izpildīto Būvdarbu pieņemšanai, kas atbilst šajā Līgumā iekļautajam regulējumam. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām;

4.3.17. nodrošināt garantijas darbu izpildi;
4.3.18. pildīt citus šajā Līgumā, Līguma pielikumos un spēkā esošajos normatīvajos aktos  noteiktos pienākumus.

4.4. Būvuzņēmēja tiesības:
4.4.1. saņemt samaksu par Līguma nosacījumiem atbilstoši sniegtajiem Pakalpojumiem un izpildītiem Būvdarbiem;

4.4.2. saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Būvuzņēmējam Līgumā noteikto saistību izpildei;

4.4.3. pēc savas iniciatīvas sniegt Pasūtītājam informāciju Līgumā noteikto saistību izpildes gaitu;

4.4.4. izmantot citas šajā Līgumā, Līguma pielikumos vai spēkā esošajos normatīvajos aktos noteiktās tiesības.
5. PASŪTĪTĀJA PIENĀKUMI UN TIESĪBAS
5.1. Pasūtītāja pienākumi:

5.1.1. pieņemt Līguma nosacījumiem atbilstoši izpildītus Projektēšanas pakalpojumus un Būvdarbus;
5.1.2. nodrošināt atbilstoši Latvijas Republikā spēkā esošajiem normatīvajiem aktiem būvuzrauga (turpmāk – Būvuzraugs) darbību Būvdarbu izpildē;
5.1.3. kontrolēt un pieņemt Būvdarbus Objektā saskaņā ar Līgumu, Līguma pielikumiem un spēkā esošo normatīvo aktu prasībām, kā arī ar valsts un pašvaldības iestāžu prasībām;

5.1.4. pārbaudīt Būvuzņēmēja iesniegto apdrošināšanas un nodrošinājuma dokumentu atbilstību Līguma, Līguma pielikumu un spēkā esošo normatīvo aktu prasībām, kā arī, ja iesniegts neatbilstošs dokuments, pieprasīt Būvuzņēmējam 5 (piecu) darba dienu laikā atkārtoti iesniegt Līguma, Līguma pielikumu un spēkā esošo normatīvo aktu prasībām atbilstošu dokumentu;

5.1.5. pēc Būvuzņēmēja pieprasījuma sniegt tam Pasūtītāja rīcībā esošo informāciju un visu dokumentāciju, kas nepieciešama Būvuzņēmējam Līgumā noteikto saistību izpildei;
5.1.6. savlaicīgi un Līgumā noteiktā kārtībā izskatīt visus no Būvuzņēmēja saņemtos sarakstes dokumentus un, ja dokumentā tieši norādīts, sniegt atbildes;
5.1.7. nodrošināt Būvuzņēmēja iespēju piekļūt Objektam;
5.1.8. veikt samaksu par Līguma nosacījumiem atbilstoši sniegtajiem Projektēšanas pakalpojumiem un izpildītajiem Būvdarbiem;
5.1.9. veikt citus šajā Līgumā, Līguma pielikumos vai spēkā esošajos normatīvajos aktos noteiktos pienākumus.
5.2. Pasūtītāja tiesības:

5.2.1. pieprasīt Būvuzņēmējam skaidrojumus par tā izstrādāto BID;

5.2.2. dot Būvuzņēmējam uz Līguma izpildi attiecināmus, saistošus norādījumus;
5.2.3. informēt Būvuzņēmēju par konstatētām neatbilstībām tā izstrādātajā BID;

5.2.4. Līguma izpildes laikā precizēt un/vai papildināt tehnisko specifikāciju, tās apjomus un saturu, vai sniegt precizējumus un/vai papildinājumus tehniskajā specifikācijā izvirzītajās prasībās Līguma izpildes ietvaros; 

5.2.5. kontrolēt Līguma izpildi savu iespēju robežās t.sk. jebkurā laikā pārbaudīt Projektēšanas un Būvdarbu izpildi un pieprasīt Būvuzņēmējam informāciju par Līguma izpildes gaitu;

5.2.6. nepieņemt un neapmaksāt Līguma nosacījumiem neatbilstoši sniegtus Projektēšanas pakalpojumus vai izpildītos Būvdarbus;

5.2.7. iegūt vai saņemt trešo personu uz Līguma izpildi attiecināmus atzinumus vai informāciju;

5.2.8. ne biežāk kā reizi nedēļā rakstiski pieprasīt un ne vēlāk kā 3 (trīs) darba dienu laikā rakstiski saņemt no Būvuzņēmēja informāciju par Līguma izpildes gaitu;

5.2.9. kontrolēt Būvuzņēmēja Būvdarbu izpildi Objektā. Pasūtītāja kontrole nav pamats Būvuzņēmējam atbildības samazināšanai par defektiem un/vai neatbilstībām Objektā pēc Būvuzņēmēja veiktajiem Būvdarbiem;

5.2.10. apturēt Būvdarbu izpildi Objektā, ja Būvuzņēmējs pārkāpj Līguma, Līguma pielikumos un spēkā esošajos normatīvajos aktos noteiktās prasības. Būvdarbu izpildi Objektā Būvuzņēmējs ir tiesīgs atsākt tikai pēc pārkāpuma novēršanas un Pasūtītāja atļaujas saņemšanas ar vai bez termiņa pagarinājumu;

5.2.11. pieprasīt garantijas darbu izpildi;

5.2.12. izmantot citas šajā Līgumā, Līguma pielikumos vai spēkā esošajos normatīvajos aktos noteiktos tiesības.
6. PROJEKTĒŠANAS UN BŪVDARBU IZPILDE
6.1. Projektēšanas pakalpojumu izpildē:

6.1.1. BID tiek ievietota BIS, iesniegts papīra formā un digitālā formātā saskaņā ar Tehniskās specifikācijas noteikumiem. 
6.1.2. BID vai tās daļas iesniegšana Pasūtītājam tiek fiksēta ar Projektēšanas nodošanas un pieņemšanas aktu.

6.1.3. Pasūtītājs apliecina pilnībā izstrādātas BID vai tās daļas saņemšanu, parakstot Projektēšanas nodošanas un pieņemšanas aktu.

6.1.4. Pasūtītājam jāsaskaņo iesniegtā BID vai jāiesniedz rakstiski iebildumi Būvuzņēmējam par neatbilstībām BID un nepieciešamajiem labojumiem 10 (desmit) darba dienu laikā pēc BID saņemšanas.

6.1.5. Pamatotu iebildumu gadījumā Pasūtītājs rakstiski informē Būvuzņēmēju par nepieciešamajiem labojumiem un papildinājumiem BID un to novēršanas izpildes termiņu, kas nav garāks par 14 (četrpadsmit) dienām.
6.1.6. Pušu parakstīts Projektēšanas nodošanas un pieņemšanas akts ir pamats norēķinu veikšanai atbilstoši Līguma nosacījumiem un apliecina, ka Pasūtītājs vispārīgi (kopumā) ir iepazinies ar Būvuzņēmēja izstrādāto BID vai tās daļu un to akceptējis. Projektēšanas nodošanas un pieņemšanas akta parakstīšana neliedz Pasūtītājam tiesības vēlāk izvirzīt iebildumus un lūgumus veikt labojumus izstrādātajā BID līdz pat dienai, kad būvvalde ir izdarījusi BIS atzīmi par Būvdarbu pabeigšanu.

6.1.7. Visas izmaiņas saskaņotā BID Pasūtītājs pieprasa Būvuzņēmējam rakstiski.
6.2. Būvdarbu izpildē:
6.2.1. Pirms Būvdarbu uzsākšanas Būvuzņēmējs sagatavo Būvdarbu veikšanas projektu (DVP) un Būvdarbu organizācijas projektu (DOP) atbilstoši normatīvajiem aktiem. Būvdarbu veikšanas projektu un Būvdarbu organizācijas projektu, to papildinājumus un visu materiālu lietojumu Būvuzņēmējs saskaņo ar Būvuzraugu.
6.2.2. Būvuzņēmējs nodrošina Būvdarbu sagatavošanu, Būvdarbu uzsākšanai visu nepieciešamo dokumentāciju, tai skaitā nepieciešamo saskaņojumu saņemšanu, kā arī citu Būvdarbu izpildei nepieciešamo atļauju saņemšanu, un Būvdarbu veikšanu, ievērojot Būvdarbu veikšanas projektā noteikto Būvdarbu veikšanas secību un termiņus.
6.2.3. Būvdarbus Objektā drīkst uzsākt, kad saņemta Būvvaldes atzīme par Būvdarbu uzsākšanas nosacījumu izpildi, Būvuzņēmējs izpildījis Līguma 6.2.4. punktā noteiktās prasības un būvlaukums nodots Būvuzņēmējam saskaņā ar Līguma 6.2.5. punktu.
6.2.4. Būvuzņēmējam līdz Būvdarbu uzsākšanai:
6.2.4.1. bet ne vēlāk kā 5 (piecu) darba dienu laikā no dienas, kad saņemta būvvaldes atzīme BID par projektēšanas nosacījumu izpildi, jāiesniedz Pasūtītājam Līguma 6.2.1. punktā noteiktajā kārtībā sagatavots Būvdarbu veikšanas projekts un Būvdarbu organizācijas projekts, kā arī visa Būvdarbu uzsākšanai nepieciešamā dokumentācija (t.sk. informācija par Līguma 9.2. punktā minēto darba aizsardzības koordinatoru, 9.3. punktā minētās apdrošināšanas polises, rīkojumi par speciālistu norīkošanu, atbildīgā būvdarbu vadītāja saistību raksts, būvdarbu žurnāls), lai būvvalde varētu veikt atzīmi par Būvdarbu uzsākšanas nosacījumu izpildi;
6.2.4.2. jāiesniedz Būvdarbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Būvuzņēmēja apakšuzņēmēju apakšuzņēmējus.
6.2.5. Sākot ar dienu, kad būvvalde veikusi atzīmi par Būvdarbu uzsākšanas nosacījumu izpildi Pasūtītājs nodrošina iespēju Būvuzņēmējam saņemt būvlaukumu, sagatavojot būvlaukuma nodošanas un pieņemšanas aktu. Būvlaukuma nodošanas un pieņemšanas akts Būvuzņēmējam jāparaksta 2 (divu) darbdienu laikā no Pasūtītāja uzaicinājuma, kas Būvuzņēmējam nosūtīts uz e-pasta adresi: _____________ (bez elektroniski droša paraksta un laika zīmoga), saņemšanas. Parakstot būvlaukuma nodošanas un pieņemšanas aktu, Būvuzņēmējs uzņemas atbildību par būvlaukumu un tā uzturēšanu līdz  dienai, kad Būvvalde ir izdarījusi atzīmi par Būvdarbu pabeigšanu, izņemot gadījumus, par kuriem Līgumā noteikts citādāk.
6.2.6. Būvuzņēmējam Būvdarbi jāuzsāk ne vēlāk kā 5 (piecu) darba dienu laikā pēc dienas, kad saņemta Būvvaldes atzīme par Būvdarbu uzsākšanas nosacījumu izpildi.
6.2.7. Būvuzņēmējam jāiekārto būvlaukums atbilstoši normatīvo aktu prasībām.
6.2.8. Būvuzņēmējs nodrošina nepieciešamās būvtāfeles izgatavošanu un uz tās izvietojamās informācijas saskaņošanu ar Pasūtītāju. Uzsākot Būvdarbu izpildi, Būvuzņēmējs uzstāda un nodrošina būvtāfeles atrašanos Objektā visu Būvdarbu laiku.
6.2.9. Būvuzņēmējs ievēro Būvdarbu kvalitātes prasības, kas noteiktas Tehniskajā dokumentācijā.
6.2.10. Būvuzņēmējs Būvdarbus veic ar savu darbaspēku, darba rīkiem un ierīcēm, materiāliem, būvizstrādājumiem utt., kas saskaņoti ar Pasūtītāja pārstāvi un Būvuzraugu. Būvuzņēmējs ievēro būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem. Būvizstrādājumu (iekārtu, konstrukciju, mehānismu utt.) maiņas nepieciešamība saskaņojama ar Būvuzraugu, kuri izlemj, vai piedāvātie būvizstrādājumi atbilst Būvdarbu izpildei.
6.2.11. Visā Būvdarbu izpildes laikā, t.sk. laikā, kad Būvdarbi netiek veikti, un līdz brīdim, kad būvvalde ir izdarījusi BIS atzīmi par Būvdarbu pabeigšanu, Būvuzņēmējs uzņemas visus normatīvajos aktos, valsts un pašvaldības institūciju priekšrakstos (tiesību aktos) paredzētos darba aizsardzības, ugunsdrošības noteikumu nodrošināšanas pienākumus. 
6.2.12. Būvuzņēmējam nepieciešams novērst Būvdarbu ietekmi Objekta apmeklētājiem, uz Objekta tuvumā esošajām ēkām, to iedzīvotājiem, kā arī satiksmes dalībniekiem. Veicot Būvdarbus, kuros rodas trokšņi, putekļi un netīrumi, to izplatība pēc iespējas ir jāsamazina, izmantojot piemērotas aizsargierīces, aizsargvairogus, nosegmateriālus, un/vai veicot satiksmes ierobežošanu. 
6.2.13. Būvuzņēmējs nodrošina Pasūtītāja, Būvuzrauga, būvinspektora, ugunsdzēsības un glābšanas dienesta pārstāvju un citu normatīvos aktos noteiktu personu dienesta pārstāvju iekļūšanu būvlaukumā vai citās vietās Objektā, kur tiek veikti ar Līguma izpildi saistītie Būvdarbi.
6.2.14. Būvuzņēmējs Būvdarbu norisi atspoguļo, regulāri aizpildot būvdarbu žurnālu latviešu valodā. Tajā jābūt ietvertiem visiem datiem, kuri ir nozīmīgi Būvdarbu izpildē un norēķinos.
6.2.15. Būvuzņēmējs nodrošina visas dokumentācijas, kura attiecas uz Objektu un Būvdarbu izpildi un kuras uzrādīšanu var prasīt attiecīgās valsts un pašvaldību amatpersonas, atrašanos Objektā. 
6.2.16. Būvuzņēmējam nav tiesību bez Pasūtītāja rakstiskas piekrišanas citādi izmantot būvlaukumu, Objektu vai tehniskos līdzekļus vajadzībām, kas nav saistītas ar Līguma izpildi. Būvuzņēmējs patstāvīgi nodrošina būvizstrādājumu (materiālu, iekārtu) un darba rīku saglabāšanu, kā arī uzņemas bojāejas un nejaušības risku. 
6.2.17. Būvuzņēmējs nodrošina būvlaukuma uzturēšanu (savlaicīgu un regulāru būvgružu un citu izlietoto materiālu izvešanu u.c.) atbilstoši spēkā esošajiem normatīvajiem aktiem līdz brīdim, kamēr Objekts ar Objekta nodošanas un pieņemšanas aktu ir nodots Pasūtītājam. Būvuzņēmējs nekavējoties notīra visus nobirumus, kas radušies Objektā un tās apkārtnē Būvdarbu izpildes laikā. Jebkura materiāla (kravas) pārvietošanu Būvuzņēmējs veic ar piemērotiem transportlīdzekļiem, kas nodrošina kravas neizbārstīšanos. 
6.2.18. Būvuzņēmējs nekavējoties informē Pasūtītāju par jebkuru nelaimes gadījumu Objektā vai ar to saistītā vietā, kur Būvuzņēmējs veic Būvdarbus.
6.2.19. Būvuzņēmējs ir atbildīgs par trešo personu saskaņojumiem ar pakalpojumu sniedzējiem un saimnieciskās darbības veicējiem par iebrauktuvēm. Būvuzņēmējam ir pienākums savlaicīgi, bet ne vēlāk kā 5 (piecas) dienas iepriekš saskaņot ar trešajām personām tādu Būvdarbu veikšanu, kuru laikā ir iespējami traucējumi to saimnieciskai darbībai.
6.2.20. Ja, veicot Būvdarbus tiek atrasta cilvēka veselībai un dzīvībai bīstama lieta vai viela, tad Būvuzņēmējam nekavējoties jāveic attiecīgie drošības pasākumi, piemēram, to atrašanās vietas norobežošana, Būvdarbu pārtraukšana, evakuācija. Attiecīgie pasākumi, iepriekš saskaņojot ar Pasūtītāju un Būvuzraugu, Būvuzņēmējam jāveic pašam vai, saskaņojot ar Pasūtītāju, jāuztic tos veikt kādai citai kompetentai personai. Izmaksas par bīstamības likvidēšanu sedz Pasūtītājs.
6.2.21. Būvuzņēmējs uz sava rēķina veic visas Līgumā un normatīvajos aktos noteiktās materiālu, konstrukciju un Būvdarbu kvalitātes pārbaudes. Būvuzņēmējs bez kavēšanās iesniedz Būvuzraugam dokumentus par visām veiktajām pārbaudēm, kā arī to kopsavilkumus.
6.2.22. Ja Būvdarbu izpildes laikā Pasūtītājs vai Būvuzraugs atklāj defektu, kas radies Būvuzņēmēja vainas dēļ, Būvuzņēmējs tam noteiktajā termiņā uz sava rēķina defektu novērš. Defektu novēršana nevar būt par pamatu 3.2.2. punktā minētā Būvdarbu izpildes termiņa un 3.2. punktā minētā kopējā termiņa pagarināšanai.
6.2.23. Ja Būvdarbu izpildes laikā tiek atklāts defekts, bet, pieaicinot būvekspertīzi, būvekspertīze apliecina, ka nav ekonomiski vai tehniski lietderīgi defektu novērst, Pasūtītājs nosaka darbam samazinātu cenu atbilstoši Objekta vērtības un ilgmūžības samazinājumam un/vai nosaka Objektam ilgāku garantijas termiņu ar garantijas finanšu nodrošinājumu par pilnu defekta novēršanas vērtību.
6.2.24. Būvuzņēmējam līdz Līgumā noteiktajam Būvdarbu izpildes termiņam jāsagatavo Objekts, lai būvvalde varētu izdarīt BIS atzīmi par Būvdarbu pabeigšanu saskaņā ar visām prasībām, kuras atbilstoši Latvijas Republikas spēkā esošajiem normatīvajiem aktiem izvirza kontroles instances, sagatavojot un nododot Pasūtītājam visu nepieciešamo Objekta izpilddokumentāciju, saņemot visus nepieciešamos saskaņojumus, kā arī citus pasākumus, kas nepieciešami Objekta nodošanai Pasūtītājam un būvvalde varētu izdarīt BIS atzīmi par Būvdarbu pabeigšanu.
6.2.25. Finansējuma trūkuma dēļ Pasūtītājam ir tiesības apturēt Būvdarbu izpildi. Būvdarbu apturēšanas gadījumā Līdzēji veic grozījumus Būvdarbu izpildes grafikā, grozot tikai Būvdarbu izpildes termiņus, nevis Būvdarbu izpildes ilgumu. Pasūtītāja tiesības apturēt Būvdarbu izpildi nav uzskatāmas par Pasūtītāja vainu un nevar būt par pamatu Būvuzņēmējam prasīt no Pasūtītāja jebkādu kompensāciju vai līgumsodu.
7. BūvDarbu pieņemšana un garantija

7.1. Būvdarbiem jāatbilst Līgumā, tehniskajā dokumentācijā un normatīvajos aktos noteiktajām prasībām un jābūt izpildītiem kvalitatīvi.

7.2. Pēc visu Līgumā paredzēto Būvdarbu pabeigšanas Būvuzņēmējs par to paziņo Pasūtītājam, sagatavojot Būvdarbu nodošanas un pieņemšanas aktu.
7.3. Pasūtītājs veic Būvdarbu pārbaudi un, ja nepieciešams, 5 (piecu) darba dienu laikā no Būvdarbu nodošanas un pieņemšanas akta saņemšanas dienas rakstveidā iesniedz pretenzijas un pieprasa precizēt un/vai labot veiktos Būvdarbus un dokumentus.

7.4. Būvuzņēmējam ir pienākums Pasūtītāja norādītos nepieciešamos precizējumus veikt 7 (septiņu) dienu laikā no Pasūtītāja rakstveida pieprasījuma saņemšanas.

7.5. Pēc precizējumu un labojumu veikšanas Būvuzņēmējs atkārtoti paziņo Pasūtītājam par Būvdarbu pabeigšanu, iesniedz precizēto un/vai laboto dokumentāciju.

7.6. Pasūtītājam ir tiesības atkārtoti veikt izpildīto Būvdarbu pārbaudi un 5 (piecu) dienu laikā rakstveidā iesniegt pretenziju.

7.7. Pēc Būvdarbu nodošanas un pieņemšanas akta abpusējas parakstīšanas Objekts nododams ekspluatācijā, ievērojot Līguma 3.2. punktā norādītos termiņus.

7.8. Būvdarbu kvalitātes garantijas termiņš ir 60 (sešdesmit) mēneši no dienas, kad būvvalde ir izdarījusi BIS atzīmi par Būvdarbu pabeigšanu. Šajā termiņā konstatētos Būvdarba defektus Būvuzņēmējs novērš par saviem līdzekļiem Pasūtītāja noteiktajā termiņā. Par Būvdarba defektu novēršanu tiek sagatavots defektu novēršanas akts. Pēc defektu novēršanas Būvuzņēmējs paziņo Pasūtītājam laiku, kad Pasūtītājam jāierodas Objektā uz defektu novēršanas akta sagatavošanu. Pasūtītājam ir tiesības neparakstīt defektu novēršanas aktu, ja defekts un tā rezultātā nodarītie bojājumi Objektam pilnībā nav novērsti.
8. AUTORTIESĪBAS

8.1. Būvuzņēmēja Līguma ietvaros izstrādātais BID un, ja attiecināms, citi autortiesību objekti tiek nodoti Pasūtītājam ar Pušu parakstītu attiecīgu aktu. Būvuzņēmējs nodod Pasūtītājam visas savas mantiskās autortiesības uz BID un tā izmantošanu, kas Pasūtītājam var pāriet atbilstoši Autortiesību likumam. 

8.2. Ņemot vērā, ka BID faktiski izstrādā būvspeciālisti (autori), Būvuzņēmējs apliecina un nodrošina, ka tiks saņemtas visas nepieciešamās autoru atļaujas un piekrišanas un samaksātas visas nepieciešamās atlīdzības, lai nodotu Pasūtītājam šajā līgumā paredzētās autortiesības attiecībā uz BID izmantošanu.

8.3. Būvuzņēmējs nav tiesīgs minēto produktu izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas saņemšanas.

8.4. Būvuzņēmējs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar pakalpojuma sniegšanu vai Būvuzņēmēja Līguma ietvaros izstrādātā produkta turpmāku izmantošanu. Ja trešās personas izvirza jebkādas prasības un/vai pretenzijas attiecībā uz BID autortiesībām un to pārkāpumu jautājumiem jebkādā aspektā un/vai prasības vai pretenzijas par to, ka BID kopumā vai kāda to daļa ir vai varētu būt plaģiāts vai tas satur citu personu autortiesību objektu, tad visu un jebkādu atbildību vai jebkādi citādi noteiktas un saistošas izmaksas, kompensācijas, zaudējumu atlīdzības Pasūtītājam un/vai trešajām personām un tamlīdzīgi, kādas radīsies no šāda autortiesību aizskāruma vai pārkāpuma, uzņemas un atlīdzina Būvuzņēmējs.

9. Apdrošināšana un darba aizsardzība

9.1. Būvuzņēmējs atbild par visu Būvdarbu izpildes vietā veicamo darbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem.
9.2. Būvuzņēmējs Līguma izpildē nodrošina darba aizsardzības koordinatoru, kuram izglītība atbilst Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” 8.1 punktam.
9.3. Būvuzņēmējs nodrošina sekojošu būvspeciālistu profesionālās civiltiesiskās atbildības apdrošināšanas nosacījumu ievērošanu:

9.3.1. Būvuzņēmējs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam spēkā esošus Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumus, kas atbilst Ministru kabineta 2014. gada 19. augusta noteikumos Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajām prasībām, un to apmaksas dokumentus;
9.3.2. Būvuzņēmējs Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumus uztur spēkā visu Līguma izpildes termiņu.
10. BŪVDARBU GARANTIJAS LAIKA nodrošinājumS
10.1. Būvdarbu garantijas laikā atklāto defektu novēršanas nodrošināšanai tiek noteikts Būvdarbu garantijas laika nodrošinājums 5 % (pieci procenti) no Līgumcenas, kas noformējams kā bankas bezierunu garantija vai licencētas apdrošināšanas sabiedrības, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, apdrošināšanas polise (apdrošināšanas prēmijai jābūt samaksātai uz polises iesniegšanas brīdi, ko pierāda samaksu apliecinošais dokuments). Būvdarbu garantijas laika nodrošinājuma dokumentā kā labuma guvējs jānorāda Pasūtītājs un obligāti jāiekļauj šādi nosacījumi: nodrošinājums no Būvuzņēmēja puses ir neatsaucams, Pasūtītājam nav jāpieprasa nodrošinājuma summa no Būvuzņēmēja pirms prasības iesniegšanas nodrošinājuma devējam, nodrošinājuma devējs apņemas samaksāt Pasūtītāja pieprasīto summu nodrošinājuma summas robežās bezstrīdus kārtībā pēc Pasūtītāja pirmā pieprasījuma, kam pievienots akts par defektu konstatēšanu, akts par defektu nenovēršanu termiņā un paziņojums par kompensācijas apmēru. Pirms apdrošināšanas polises noslēgšanas apdrošināšanas sabiedrība un apdrošināšanas noteikumi Būvuzņēmējam jāsaskaņo ar Pasūtītāju.

10.2. Būvdarbu garantijas laika nodrošinājumam derīguma termiņš jānosaka saskaņā ar Līguma 7.8. punktu.
10.3. Būvdarbu garantijas laika nodrošinājums – bankas garantija vai licencētas apdrošināšanas sabiedrības apdrošināšanas polise jāiesniedz Pasūtītājam ne vēlāk kā 15 (piecpadsmit) dienu laikā no dienas, kad būvvalde ir izdarījusi atzīmi par Būvdarbu pabeigšanu.
10.4. Būvdarbu garantijas laika nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % (diviem procentiem) no Līgumcenas, ja garantijas termiņa pirmajos divos gados nav konstatēti Būvdarbu defekti vai Būvuzņēmējs un Pasūtītājs ir vienojušies par pieteikto Būvdarbu defektu novēršanas termiņu.
11. BŪVDarbu sanāksmes un sadarbība

11.1. Būvdarbu sanāksmes un komunikācija ar Pasūtītāja pārstāvi notiek latviešu valodā. Darbu vadības sanāksmes sasauc pēc vajadzības.
11.2. Būvuzņēmējs brīdina Būvuzraugu un Pasūtītāju par apstākļiem, kas var ietekmēt Būvdarbu kvalitāti, termiņus vai izmaksas, cik ātri vien iespējams, bet ne vēlāk kā 7 (septiņu) dienu laikā no dienas, kad Būvuzņēmējs par to ir uzzinājis, un iesniedz ietekmes novērtējumu, kā arī veic nepieciešamās darbības, lai samazinātu zaudējumus vai izvairītos no tiem. Šajā punktā minētie apstākļi nedod tiesības Būvuzņēmējam vienpusēji atkāpties no Līguma izpildes.
11.3. Ja Būvuzņēmējs neievēro normatīvo aktu vai Līguma noteikumu prasības, Būvuzraugam ir tiesības apturēt Būvdarbu izpildi līdz trūkumu novēršanai, un par šo kavējumu Būvuzņēmējam nepienākas kompensācija un nedod tiesības uz Līgumā norādītā Darbu izpildes termiņa pagarinājumu.
11.4. Pasūtītājs ir tiesīgs pārbaudīt Būvdarbus un to apjoma izpildi, kvalitāti un iesniegto norēķinu dokumentu atbilstību faktiski izpildīto Būvdarbu apjomiem un Līguma tāmei.
12. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA

12.1. Projektēšanas un Būvdarbu veikšanai Būvuzņēmējs piesaista savā piedāvājumā norādīto personālu un apakšuzņēmējus
. Būvuzņēmējs ir atbildīgs par piesaistītā personāla un apakšuzņēmēju veiktā darba atbilstību Līguma prasībām.

12.2. Būvuzņēmējs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
12.3. Speciālistu sarakstā (saskaņā ar iesniegto piedāvājumu Iepirkumā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.

12.4. Būvuzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē. 

12.5. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Apakšuzņēmēju sarakstā norādīto apakšuzņēmēju nomaiņas gadījumā tiks veikta izslēgšanas nosacījumu pārbaude atbilstoši Publisko iepirkumu likuma 9. panta astotajai daļai. Par pieņemto lēmumu Pasūtītājs rakstveidā paziņo Būvuzņēmējam.

13. Projektēšanas pakalpojuma un BūvDarbu izmaiņas UN LĪGUMA GROZĪŠANAS KĀRTĪBA

13.1. Līguma izpildes laikā var tikt veiktas Projektēšanas un Būvdarbu izmaiņas, tai skaitā veicamajiem Būvdarbiem izmainītas tehniskās prasības vai apjomi, kurus Līgumā sākotnēji nebija iespējams paredzēt, un noteikt ar izmaiņām saistītus Darbu pabeigšanas termiņa grozījumus, ievērojot Publisko iepirkumu likuma 61. panta nosacījumus. 
13.2. Ja Būvdarbu veikšanas laikā Līdzēji, piedaloties Būvuzraugam (nepieciešamības gadījumā pieaicinot neatkarīgus ekspertus), Līgumā noteiktajā kārtībā ir fiksējuši nepieciešamību pēc papildus darbiem, kas konstatēti, atklājoties apstākļiem, kurus nebija iespējams paredzēt tehniskās dokumentācijas izstrādes procesā, Pasūtītājs ir tiesīgs palielināt vai samazināt nepieciešamo Būvdarbu apjomu. 
13.3. Apjomu palielināšanas kārtība:
13.3.1. Būvuzņēmējs un Pasūtītājs sastāda aktu par iekļaujamajiem apjomiem un pozīcijām (turpmāk – Iekļaujamo darbu Akts); 

13.3.2. Būvuzņēmējs uz Iekļaujamo darbu Akta pamata izstrādā tāmi un 5 (piecu) dienu laikā iesniedz to Pasūtītājam; 

13.3.3. Pasūtītājs 5 (piecu) darba dienu laikā no tāmes saņemšanas brīža apstiprina to vai arī sniedz pamatotu atteikumu.

13.4. Pēc tāmes apstiprināšanas, Būvuzņēmējs un Pasūtītājs noslēdz vienošanas par Iekļaujamo darbu Aktā minēto darbu veikšanu. Vienošanās kļūst par Līguma neatņemamu sastāvdaļu.
13.5. Būvdarbu apjomi var tikt samazināti, ja Būvdarbu gaitā atklājas, ka BID norādītajā apjomā tos veikt nav nepieciešams. Šādā gadījumā norēķini par izpildītajiem Būvdarbiem notiek pēc faktiskās izpildes un uzmērījumiem.

13.6. Līgumā noteiktajā kārtībā veikto Būvdarbu izmaiņu kopējā summa bez pievienotās vērtības nodokļa nedrīkst pārsniegt šādus procentuālos apmērus no sākotnējās Līguma  2.1.2. apakšpunktā noteiktās Būvdarbu līgumcenas:
13.6.1. 50 % (piecdesmit procenti) Publisko iepirkumu likuma 61. panta trešās daļas 2. un 3. punktā minētajos gadījumos;
13.6.2. 15 % (piecpadsmit procenti) no sākotnējās līgumcenas pārējos gadījumos, kad veikti secīgi Līguma grozījumi saskaņā ar Publisko iepirkumu likuma 61. panta piekto daļu.
13.7. Būvuzņēmējs ir tiesīgs pieprasīt Līguma izpildes termiņa pagarinājumu, ja iestājas vismaz viens no šādiem gadījumiem:

13.7.1. nepārvaramas varas apstākļu rezultātā Projektēšanas vai Būvdarbu izpilde tiek apgrūtināta vai padarīta uz laiku neiespējama;

13.7.2. pēc Pasūtītāja rakstiska pieprasījuma Projektēšana vai Būvdarbi tiek pārtraukti;

13.7.3. Līdzēji vienojas par neparedzētu Projektēšanas pakalpojuma vai Būvdarbu izpildi.

13.8. Dokumentāli pamatots pieprasījums par Līguma izpildes termiņa pagarinājumu Būvuzņēmējam ir jāiesniedz izskatīšanai Pasūtītāja pārstāvim 5 (piecu) darba dienu laikā, pēc tādu apstākļu, kas varētu aizkavēt Līguma izpildi konstatēšanas. Neizpildot šo nosacījumu, Būvuzņēmējs zaudē tiesības pieprasīt Līguma izpildes termiņa pagarinājumu.

13.9. Ikviena Līguma izmaiņa tiek noformēta rakstveidā un tā stājas spēkā pēc tam, kad to ir parakstījuši abi Līdzēji. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
13.10. Ja Būvuzņēmējs iesniedz Pasūtītājam aprakstu par nepieciešamajām izmaiņām Līgumā, Būvuzņēmējs norāda to ietekmi uz Līgumcenu. Ja Pasūtītājs atzīst Būvuzņēmēja prasījumu par pamatotu, ņemot vērā Publisko iepirkumu likuma 61. panta nosacījumus attiecībā uz Iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu Līguma sastāvdaļu.
14. Līdzēju atbildība un Līgumsodi

14.1. Līdzēji ir savstarpēji atbildīgi par neuzmanības vai ļaunprātības rezultātā otram Līdzējam nodarītajiem zaudējumiem, tajā skaitā par savu darbinieku vai pilnvaroto personu neuzmanības vai ļaunprātības rezultātā otram Līdzējam nodarītajiem zaudējumiem. Negūtā peļņa Līdzējiem nav jāatlīdzina.

14.2. Būvuzraudzība neatbrīvo Būvuzņēmēju no atbildības par Projektēšanas un Būvdarbu kvalitāti, atbilstību tehniskajai specifikācijai, Latvijas būvnormatīviem un citiem Latvijas Republikas normatīvajiem aktiem.

14.3. Būvuzņēmējs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Projektēšanas pakalpojuma izpilde vai Būvdarbu veikšana sakarā ar Būvuzņēmēja un/vai apakšuzņēmēju pieļautiem Līguma un/vai normatīvo aktu pārkāpumiem.
14.4. Ja Pasūtītājs noteiktajā laikā bez pamatojuma neveic maksājumus Līgumā noteiktajā termiņā, tad Būvuzņēmējam ir tiesības piemērot Pasūtītājam līgumsodu 0,5 % (nulle komats pieci procenti) no neveiktā maksājuma (parāda) par katru kavējuma dienu, bet kopsummā ne vairāk kā 10 % (desmit procenti) no noteiktās Līgumcenas.

14.5. Ja Būvuzņēmējs neievēro Līgumā vai Līguma pielikumos noteiktos izpildes starptermiņus vai gala termiņu, Pasūtītājam ir tiesības piemērot Būvuzņēmējam līgumsodu 0,5 % (nulle komats pieci procenti) no Līguma Līgumcenas par katru nokavēto dienu, sākot no pirmās nokavējuma dienas, bet kopsummā ne vairāk kā 10 % (desmit procenti) no tās.

14.6. Ja Būvuzņēmējs nepilda Līgumu vai atsakās no tā izpildes, vai ja Līgums tiek izbeigts Būvuzņēmēja vainas dēļ, vai arī Būvuzņēmējs izbeidz Līgumu pirms termiņa, izņemot nepārvaramas varas gadījumu, Būvuzņēmējs atlīdzina Pasūtītājam tiešos zaudējumus, kas radušies Līguma izbeigšanas rezultātā, kā arī maksā līgumsodu 10 % (desmit procenti) no Līgumcenas.

14.7. Ja Līgums tiek izbeigts Būvuzņēmēja saistību pilnīgas vai daļējas neizpildes dēļ, Pasūtītājs norēķinās ar Būvuzņēmēju par izpildītajiem pakalpojumiem un/vai Būvdarbiem, ko ar attiecīgu aktu Pasūtītājs ir akceptējis.

14.8. Līgumsoda samaksa neatbrīvo Līdzējus no Līgumā noteikto saistību izpildes un tiešo zaudējumu atlīdzināšanas pienākuma.

15. Nepārvarama vara

15.1. Līdzēji neatbild par Līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības dēļ. Nepārvarama vara ir tādi ārkārtēji apstākļi, kurus Līdzēji nav varējuši paredzēt vai novērst, to skaitā dabas katastrofas, ugunsgrēki, valsts iestāžu lēmumi, karadarbība, masu nekārtības, streiki u.c. apstākļi, kas nav pakļauti Līdzēju saprātīgai kontrolei, kurus tiem nebija iespējams paredzēt un padara Līguma izpildi par neiespējamu.

15.2. Par šādu apstākļu iestāšanos Līdzējam, kurš ir cietis no nepārvaramas varas radītiem apstākļiem, ir pienākums nekavējoties rakstveidā informēt otru Līdzēju, iesniedzot rakstveida paziņojumu. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.
15.3. Ja Līguma turpmāka izpilde nepārvaramas varas iedarbības dēļ nav iespējama, Būvuzņēmējs, cik ātri vien iespējams, sakārto Objektu atbilstoši Pasūtītāja norādījumiem, kas pamatoti ar nepieciešamību saglabāt paveiktos Būvdarbus līdz Būvdarbu turpināšanai, par ko Līdzēji paraksta Būvdarbu nodošanas un pieņemšanas aktu. Būvuzņēmējs saņem samaksu par visiem līdz Līguma izbeigšanai kvalitatīvi paveiktajiem Būvdarbiem.

16. LĪGUMA DARBĪBAS IZBEIGŠANA
16.1. Līgums var tikt izbeigts pēc Līdzēju savstarpējas rakstiskas vienošanās, kas pievienojama Līgumam kā tā neatņemama sastāvdaļa.
16.2. Būvuzņēmējs ir tiesīgs vienpusēji izbeigt Līguma darbību, ja Pasūtītājs neveic maksājumus un līgumsods sasniedzis 10 % (desmit procentus) no Līgumcenas. 

16.3. Pasūtītājs ir tiesīgs vienpusēji izbeigt Līguma darbību, ja:

16.3.1. Būvuzņēmējs neveic Līgumā paredzētās saistības vai Būvuzrauga un Pasūtītāja veiktās pārbaudes rāda, ka Projektēšana vai Būvdarbi tiek pildīti kvalitātē, kas ir sliktāka par Līgumā noteikto;

16.3.2. Būvuzņēmējs kavē Projektēšanas vai Būvdarbu izpildes termiņus saskaņā ar Līguma 3.2. punktā minētajiem termiņiem un Būvuzņēmējam piemēroto līgumsoda apmērs sasniedzis 10 % (desmit procenti) no Līgumcenas;

16.3.3. ir pasludināts Būvuzņēmēja maksātnespējas process, apturēta vai pārtraukta tā saimnieciskā darbība, uzsākta tiesvedība par Būvuzņēmēja bankrotu vai tiek konstatēts, ka līdz Līguma izpildes beigu termiņam Būvuzņēmējs būs likvidēts;

16.3.4. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Būvuzņēmēja manta, uzlikts liegums rīcībai ar banku kontiem, publiskajos reģistros uzlikts liegums kustamām mantām un nekustamajam īpašumam;

16.3.5. Būvuzņēmējs saistībā ar Līguma noslēgšanu vai tā izpildes laikā ir sniedzis nepatiesas vai nepilnīgas ziņas vai apliecinājumus;

16.3.6. ja Būvuzņēmējs nenodrošina Iepirkuma nolikumā noteiktajām kvalifikācijas prasībām atbilstošu būvdarbu vadītāju Objektā vai arī, ja Būvuzņēmējs bez saskaņošanas vai, neinformējot Pasūtītāju Līgumā noteiktajā kārtībā, nodevis Projektēšanas vai Būvdarba daļas izpildi apakšuzņēmējam;

16.3.7. Līgumu nav iespējams izpildīt tādēļ, ka Līguma izpildes laikā Būvuzņēmējam (tai skaitā tā valdes vai padomes loceklim, pārstāvēttiesīgajai personai vai prokūristam vai personālsabiedrības biedram, ja Būvuzņēmējs ir personālsabiedrība, apakšuzņēmējam, kura veicamā darba vērtība ir vismaz 10 000 EUR (desmit tūkstoši euro), vai personai, uz kuras iespējām Būvuzņēmējs ir balstījies, lai apliecinātu tā kvalifikācijas atbilstību iepirkuma procedūras dokumentos noteiktajām prasībām) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
16.3.8. Būvuzņēmējs ir patvaļīgi pārtraucis Līguma izpildi, tai skaitā, nav sasniedzams juridiskajā adresē.
16.4. Līguma izbeigšanas gadījumā:

16.4.1. Pasūtītājs norāda veicamos pasākumus un to termiņus;

16.4.2. Pasūtītājs uzdod Būvuzņēmējam veikt Būvdarbus, kas pamatoti ar nepieciešamību Objektu atstāt drošā un sakoptā stāvoklī, saglabāt Objekta konstrukcijas līdz Būvdarbu atsākšanai;

16.4.3. Būvuzņēmējs pārtrauc Projektēšanas pakalpojuma izpildi un/vai Būvdarbus un veic Līguma iepriekšējā punktā noteiktajā kārtībā uzdotos darbus;

16.4.4. pēc visu Būvdarbu pabeigšanas, Būvuzņēmējs nodod Pasūtītājam uz Būvdarbiem attiecināmo dokumentāciju un Līdzēji paraksta Būvdarbu izpildes pabeigšanas aktu, ko sagatavo Būvuzņēmējs;

16.4.5. Pasūtītājs veic samaksu par veiktajiem un pieņemtajiem pakalpojumiem un Būvdarbiem.

16.5. Līdzējam ir tiesības atkāpties no Līguma noradītajos gadījumos, ja otrs Līdzējs ir ticis brīdināts par iespējamo vai plānoto Līguma atcelšanu un tas nav novērsis Līguma atcelšanas pamatu brīdinājumā noteiktajā termiņā.

16.6. Līgums tiek atcelts paziņojuma kārtībā. Līgums ir uzskatāms par atceltu 7. (septītajā) dienā no paziņojuma nosūtīšanas ierakstītā sūtījumā uz adresāta juridisko adresi.

17. CITI noteikumi
17.1. Līguma noteikumi un Līguma noslēgšanas un izpildes gaitā Līdzēju saņemtā informācija un dokumenti no otra Līdzēja ir konfidenciāli. Līdzēji apņemas bez otra Līdzēja rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.

17.2. Līdzējiem ir tiesības apstrādāt no otra Līdzēja iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

17.3. Līdzēju pārstāvji:

17.3.1. Pasūtītāja pārstāvis, kurš ir atbildīgs par Līguma administrēšanu un ir tiesīgs Pasūtītāja vārdā dot Būvuzņēmējam saistošus norādījumus un parakstīt Projektēšanas nodošanas un pieņemšanas aktu, Būvdarbu nodošanas un pieņemšanas aktu ir______________, tālrunis___________, e-pasts:  _____________.

17.3.2. Būvuzņēmēja pārstāvis, kurš ir atbildīgs par Līguma administrēšanu Būvuzņēmēja vārdā ir ______________, tālrunis___________, e-pasts:  _____________. 

17.4. Visi ar Līguma izpildi saistītie strīdi risināmi pārrunās. Ja strīds pārrunās netiek atrisināts, to izskata Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.

17.5. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.

17.6. Tās Līguma attiecības, kuras nav atrunātas Līguma tekstā, tiek regulētas saskaņā ar Latvijas Republikas normatīvajiem aktiem.

17.7. Līgums ir saistošs kā Līdzējiem, tā arī to tiesību un saistību pārņēmējiem. Nevienam no Līdzējiem nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otra Līdzēja rakstiskas piekrišanas. 

17.8. Visi pielikumi Līgumam ir tā neatņemama sastāvdaļa. Pēc Līguma parakstīšanas pievienotie pielikumi stājas spēkā ar to parakstīšanas brīdi.
17.9. Līgums ir sagatavots un parakstīts uz  __ (_______) lapām 3 (trīs) eksemplāros, no kuriem 2 (divi) atrodas pie Pasūtītāja un 1 (viens) – pie Būvuzņēmēja.

(vai)

Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abiem Līdzējiem. Līguma parakstīšanas datums ir pēdējā parakstītāja pievienotā laika zīmoga datums un laiks.

17.10. Līgumam tiek pievienoti pielikumi:  

17.10.1. 1. pielikums – Tehniskā specifikācija uz  __ (_______) lapām; 

17.10.2. 2. pielikums – Finanšu piedāvājums uz __ (_______) lapām.

18. LĪDZĒJU REKVIZĪTI UN PARAKSTI
	PASŪTĪTĀJS:

Talsu novada pašvaldība
	BŪVUZŅĒMĒJS:



	Reģ. Nr. 90009113532
	Reģ. Nr. 

	Juridiskā adrese: Kareivju iela 7, Talsi, 
Talsu novads, LV-3201
	Juridiskā adrese:

	E-pasts: pasts@talsi.lv 
	E-pasts: 

	Banka: A/S SEB banka
	Banka: 

	Konta Nr. LV49UNLA0028700130033
	Konta Nr. 

	Kods: UNLALV2X    

___________________________

/________________/                                
	Kods: 

________________________

/______________/


� Tagad un turpmāk slīprakstā attiecināms, ja tādus plāno iesaistīt. Ja apakšuzņēmēji netiek iesaistīti Līguma izpildē, tad pie līguma noslēgšanas slīprakstā attiecināmais ir dzēšams.





